
ECAD4008-C 
Cylch 1 Arwain y Dysgu:
beth, sut a pham ydw i’n addysgu?








Targedau blaenorol:

1.  Cyfeirnodi yn gywir. Defnyddio enw'r awdur/ffynhonnell yn y frawddeg os yn berthnasol (yn hytrach nag o fewn y cromfachau).
2.  Sicrhau dy fod ti'n nodi ffynonellau ar gyfer delweddau yn ogystal â gwybodaeth.








Taflen Gynnwys:

· Cyflwyniad
· Y Cyfnod Sylfaen
· Egwyddorion Addysgeg
· Y Sefyllfa Bresennol
· Diweddglo












Cyflwyniad
Trwy gydol y modiwl hwn, rwyf wedi datblygu fy ngwybodaeth am y pwnc a dealltwriaeth o’r egwyddorion addysgegol, a’r modd mae’r rhain yn berthnasol i gynllunio, cyflwyno ac asesu cyfleoedd dysgu effeithiol. Hefyd, archwiliais ac enillais ddealltwriaeth gychwynnol o natur gymhleth yr amgylchedd dysgu a dechrau cwestiynu dewisiadau addysgegol yn ystod fy nghyfnod dysgu yn fy ysgol leoliad.

Yn bersonol, mae'r egwyddorion addysgeg allweddol yn canolbwyntio ar drefniadau a dulliau addysgu a dysgu, perthynas â disgyblion a'r amgylchedd dysgu a'r sgiliau ac agweddau disgwyliedig. Credaf mai addysgeg yw'r weithred o ddysgu ac mae'n astudiaeth o sut mae gwybodaeth a sgiliau yn cael eu hamharu mewn cyd-destun addysgol gan ystyried y rhyngweithio sy'n digwydd yn ystod dysgu. Ystyria (Llywodraeth Cymru, 2008, tud. 26) bod y term ‘addysgeg’ yn “cyfeirio at y berthynas gymhleth rhwng dysgu ac addysgu.” Mae hon yn ffordd syml o'i rhoi ac yn fy marn i mae'n gysylltiad rhwng beth, pam, pwy a phryd wrth gyfeirio at y rhyngweithiad rhwng athrawon, disgyblion, amgylchedd dysgu â’r gweithgareddau.

Yn y traethawd hwn, gobeithiaf drafod tair egwyddor addysgeg (yr wyf wedi'u rhestru isod) wrth ystyried fy mhrofiad dysgu yn fy ysgol leoliad gan ddangos dealltwriaeth sicr a nodi cryfderau a meysydd i’w datblygu. At hyn, pan gyfeiriaf at fy mhrofiad addysgu, rwy'n cyfeirio at ddosbarth o 29 o blant mewn ysgol sydd wedi'i lleoli mewn tref sy'n ehangu'n gyflym gyda chefndir hanesyddol. Hefyd, dilynais y cwricwlwm cyfredol wrth gynllunio fy ngwersi.

Egwyddor 1: Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.
Egwyddor 2: Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.
Egwyddor 3: Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb. 

Cyn imi fynd ymlaen i drafod yr egwyddorion ymhellach, hoffwn amlinellu ac archwilio'r fframwaith ar gyfer y Cyfnod Sylfaen.



Y Cyfnod Sylfaen
Y Cyfnod Sylfaen yw'r cwricwlwm statudol ar gyfer pob plentyn tair i saith oed yng Nghymru, ar ôl cael ei gyflwyno ym mis Medi 2010. Mae'n annog plant i fod yn “greadigol ac yn ddychmygus, ac yn gwneud dysgu'n fwy pleserus ac yn fwy effeithiol” yn ôl Fframwaith y Cyfnod Sylfaen (Llywodraeth Cymru, 2015). Pwysleisir bod y Cyfnod Sylfaen yn cwmpasu anghenion datblygiadol plant. Yng nghanol fframwaith y cwricwlwm statudol y mae datblygiad cyfannol plant a'u sgiliau, gan adeiladu ar eu profiadau dysgu blaenorol a'u gwybodaeth. 
Dywed Kirsty Williams yn (Bench, 2018) fod rhwydwaith y Cyfnod Sylfaen yn cefnogi datblygiad y gweithlu ac arweinyddiaeth, ac yn rhoi hwb i ymchwil y proffesiwn addysg yng Nghymru. Mae hyn er mwyn sicrhau bod gweithredu'r Cyfnod Sylfaen yn digwydd mewn modd cyson ac effeithiol.

Mae saith Maes Dysgu yn y Cyfnod Sylfaen (chwech yn y lleoliadau ac ysgolion lle mai Cymraeg yw’r brif iaith) lle mae modd “cydblethu gweithgareddau a phrofiadau chwarae strwythuredig ac ysgogol yn y profiadau dysgu”, (Llywodraeth Cymru, 2019). (Gweler atodiad 1.)
I gymharu â chwricwlwm newydd Cymru a fydd yn beilota yn 2022, maent yn trefnu dysgu o gwympas chwe maes dysgu a phrofiad. Cynlluniwyd pob un o’r meysydd dysgu a phrofiad i helpu dysgwyr i wireddu pedwar diben y cwricwlwm, ac maent yn darparu’r man cychwyn a’r dyhead wrth ddatblygu cwricwlwm ar lefel ysgol. 
Meysydd dysgu a phrofiad y cwricwlwm newydd yw: 
· Celfyddydau Mynegiannol.
· Iechyd a Lles.
· Dyniaethau.
· Ieithoedd, Llythrennedd a Chyfathrebu.
· Mathemateg a Rhifedd.
· Gwyddoniaeth a Thechnoleg.

Y modd ar gyfer gweithredu'r math hwn o addysgu yw trwy bynciau a themâu yn hytrach na phynciau penodol. Ystyr hyn yw y gall plentyn, yn ystod un gweithgaredd, ennill sawl sgil wahanol ar unwaith. Mae canllawiau’r meysydd dysgu a phrofiad (Llywodraeth Cymru, 2020) yn egluro sut y gellir cynnwys meysydd pwnc gorfodol mewn maes dysgu a phrofiad, yn ogystal â’r Gymraeg a’r Saesneg, addysg grefyddol, ac addysg cydberthynas a rhywioldeb. Mae hyn yn galluogi athrawon i gyflawni’r dyletswyddau hyn o fewn ac ar draws y meysydd dysgu a phrofiad, gan gynnwys cyfrifoldebau trawsgwricwlaidd sef llythrennedd, rhifedd a chymhwysedd digidol ym mhob maes dysgu a phrofiad fel y bo’n briodol. 

Fel y gwelwch yn atodiad 2, mae'r model hwn o strwythur y Cyfnod Sylfaen yn adeiladu ar yr hyn y gall plant ei wneud, ac felly'n rhoi'r plentyn yng nghanol y dysgu. Mae’r addysgu yma yn holl bwysig i ddull Reggio Emilia yn (Talay-Ongan a Ap, 2005, tud. 293) lle mae'r plentyn wedi'i ganoli ac yn cael ei ystyried yn “powerful and competent learners.”
I egluro'r model hwn, dysgais yn ystod fy mhrofiad addysgu mae'r ddarpariaeth barhaus yn caniatáu i blant ymgyfarwyddo â chysyniad neu sgil. Mae'n caniatáu cydgrynhoi'r sgiliau hynny ac mae'n gyfarwydd yn yr amgylchedd. Nid oes angen newid hyn bob wythnos sy'n caniatáu amser i'r athro arsylwi a chofnodi a fydd yn dylanwadu ar y broses gynllunio. Mae'r ddarpariaeth barhaus yn dechrau gyda gosod yr amgylchedd - un sy'n ddiddorol ac yn heriol y tu mewn a'r tu allan.
Mae cyfoethogi’r ddarpariaeth yn ychwanegu adnoddau ac ati at y ddarpariaeth barhaus i symud y dysgu ymlaen.
Tasg ffocws yw gweithgaredd dan arweiniad ymarferydd/athro y penderfynir arno ar ôl arsylwi ar y plant ar y ddwy lefel flaenorol. Dyma le mae dysgu sgiliau a chysyniadau newydd yn digwydd e.e. adnabod llythrennau. 


Egwyddorion Addysgeg

Yr egwyddor gyntaf y byddaf yn canolbwyntio arni yw: 

Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.

Mae pob athro yn datblygu ffordd benodol o gyflawni'r dasg gymhleth o addysgu.
Y ffordd y mae athro'n cyflwyno pwnc, yn codi cwestiwn, creu profion a'r holl ymddygiadau eraill yn ffurfio dosbarthiad athro. Pwysigrwydd defnyddio dulliau a strategaethau amrywiol yw hwyluso dysgu pob disgybl. Wrth ddefnyddio amrywiaeth o strategaethau addysgu, mynega (Quist, 2000, tud.38) bod “pupils learn more effectively.” Golygir hyn bod rhaid i ni feithrin y gwersi mewn dull o gyfarwyddyd sy'n herio pob disgybl yn llwyddiannus i gymryd rhan yn yr ystafell ddosbarth. 

Un dull a ddysgais yn ystod fy mhrofiad addysgu a oedd yn bwysig iawn ei gyflwyno yn yr ystafell ddosbarth yw gwahaniaethu rhwng disgyblion. Roedd hyn yn rhywbeth y gwnes i wella arno trwy gydol fy mhrofiad. 
Rhannwyd y disgyblion mewn i dri grŵp, grŵp un oedd y mwyaf galluog a thri oedd y lleiaf. Wrth gynllunio gwersi, (gweler atodiadau 3 a 4) gwahaniaethais trwy deilwra cyfarwyddyd i ddiwallu anghenion disgyblion p'un a oedd hyn trwy dargedu disgyblion yn ystod amser cwestiynu neu greu taflenni gwaith ar wahân. 
Dywed (Osváth a Dudley, 2016, tud. 37) gall yr athro baratoi deunyddiau mewnbwn sydd wedi'u gwahaniaethu i weddu i'w anghenion. Ar y llaw arall, mae'r damcaniaethwr Vygotsky yn anghytuno. Mae'n cyfeirio at 'More Knowledgeable Other (MKO)' sef rhywun sydd â gwell dealltwriaeth neu lefel gallu uwch na'r dysgwr, mewn perthynas â thasg, proses neu gysyniad penodol.  Nid yw hyn bob amser yn oedolyn nac yn ymarferydd chwaith, “a child's peers or an adult's children may be the individuals with more knowledge or experience” (McLeod, 2014). Credai Vygotsky y dylid paru neu grwpio plant llai abl gyda phlant yn fwy abl i wella eu sgiliau a'u gwaith.

Dull arall a ddefnyddiais yn yr ystafell ddosbarth tra ar fy mhrofiad addysgu oedd defnyddio ystod o gyflwyniadau a chasgliadau yn fy ngwersi i geisio ymgysylltu â phob disgybl.  Mae hyn yn cynnwys sleidiau pwerbwynt, darllen stori, gemau gan gynnwys bingo a dyfalu pwy, a dathlu gwaith y disgyblion. Rwy'n credu mai hwn oedd un o fy nghryfderau.
Yn ôl (Tomlinson, 2014, tud. 3) mae rhaid i athrawon fod yn barod i ennyn diddordeb disgyblion mewn gwahanol ddulliau o ddysgu trwy apelio at ystod o ddiddordebau. Am y rheswm hwn, ceisiais feddwl am bob disgybl wrth gynllunio fy ngwersi, deallaf y byddai'n well gan rai plant chwarae gêm na wrando ar stori dra na fyddai eraill eisiau gwneud hynny.  
(Gweler atodiadau 5 a 6)

Y dull olaf rwyf am drafod yw defnyddio dulliau addysgu y tu allan i'r ystafell ddosbarth. Profais yn fy mhrofiad addysgu bod dysgu y tu allan i'r ystafell ddosbarth yn helpu athrawon i greu brwdfrydedd dros ddysgu a darparu cyd-destun byd go iawn. Cytuna (Gilbertson et al. 2006, tud. 4) gan ddweud “outdoors can be a highly effective place for learning” a bod “skills and activities help to enhance the learning.” 
Cynlluniais gweithgaredd yn yr awyr agored ar gyfer rhai o fy ngwersi, roedd y rhain yn cynnwys defnyddio clipfyrddau a rhestr wirio mewn helfa anifeiliaid a defnyddio sialc i greu graff ar y buarth. 
(Gweler atodiad 7)
Ar gyfer yr helfa, defnyddiodd y disgyblion ystod o sgiliau i gyflawni'r dasg gan gynnwys gwaith tîm, datrys problemau ac ehangu geirfa. Ar gyfer creu graff gan ddefnyddio sialc, atgyfnerthodd y disgyblion sgiliau echddygol manwl, adnabod lliw, didoli a pharu. Yn ôl (Llywodraeth Cymru, 2014) “Dylai amgylchedd y Cyfnod Sylfaen hyrwyddo…mwy o bwyslais ar ddefnyddio’r amgylchedd awyr agored fel adnodd ar gyfer dysgu plant.”  Rwy'n cytuno â'r datganiad hwn oherwydd bod dysgu awyr agored yn cynnwys darganfod, arbrofi, dysgu a chysylltu â'r byd naturiol, a chymryd rhan mewn gweithgareddau amgylcheddol ac antur. Mae'n gymaint mwy na chwaraeon neu fynd allan â'r hyn a allai ddigwydd y tu mewn.
Cryfder sydd gen i yma yw cael cynllun arall y tu mewn rhag ofn na fyddai'r tywydd yn braf ar y diwrnod. Ffordd i wella hyn ymhellach fyddai cael cynllun arall ond y tu allan yn hytrach na chanslo a gwneud gwaith y tu mewn.


Yr egwyddor nesaf y byddaf yn canolbwyntio arni yw: 

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.

Cynlluniwyd y meysydd dysgu i weithredu gyda’i gilydd fel rhan o gwricwlwm holistaidd. Nid ydynt yn adrannau digyswllt ond yn hytrach maent yn caniatáu i’r dysgu cael ei dynnu o bob un maes dysgu a phrofiad. Mae'r meysydd dysgu yn berthnasol o 3-16 oed ac yn darparu ar gyfer y continwwm dysgu (Llywodraeth Cymru, 2015). Continwwm yw rhywbeth sy'n dal i fynd ymlaen, gan newid yn araf dros amser, megis disgyblion yn dysgu rhywbeth ac yna'n symud ymlaen i beth mwy cymhleth trwy adeiladu ar y wybodaeth flaenorol. 

Ystyria (Bryce-Clegg, 2015, tud.4) dylai'r meysydd darpariaeth rydych chi'n eu creu cael eu pennu yn ôl angen, eu cysylltu ag asesu a'u lefelu yn fras fel bod her a chefnogaeth ym mhob maes i bob plentyn. Tra ar fy mhrofiad addysgu, cynlluniais wersi gan ystyried yr agwedd hon ar ddysgu. Yn fy nghynllun gwers, fe wnes i gynnwys gweithgaredd ar gyfer pob ardal yn y ddarpariaeth barhaus a oedd yn ymwneud â'r tasgau ffocws roeddwn i'n ei gymryd fel athrawes a'r tasgau i'r cynorthwyydd ac annibyniaeth. Defnyddiais y dechneg o addysgu yn thematig sef dewis ac amlygu thema trwy uned gyfarwyddiadol sy'n tynnu sylw at y berthynas rhwng gwybodaeth ar draws disgyblaethau academaidd a bywyd bob dydd. 
Enghraifft o hyn yw dathlu dydd Gŵyl Dewi, cynlluniais dasg ffocws i’r disgyblion ddefnyddio golygfeydd stori Dewi Sant a’u trefnu yn gywir. Y gweithgareddau yn ymwneud â hyn a ddewisais oedd cysylltu'r ardaloedd a thasgau eraill i gynnwys y baneri, gwisg, cennin Pedr, cennin a geirfa’r stori. (Gweler atodiadau 8 a 9) 
Trwy greu'r gweithgareddau hyn a ddangosir yn y lluniau, roedd y disgyblion yn ymdrin â meysydd dysgu:
· Creadigol 
· Mathemategol
· Iaith, Llythrenned a Chyfathrebu 
· Gwybodaeth a dealltwriaeth o’r byd.

Damcaniaethwr sy'n cefnogi'r math hwn o ddysgu yn thematig yw Janet Moyles yn (Moyles, 2014, tud. 20) gan nodi i “bring thematic interests to their play” yn seiliedig ar integreiddio gwybodaeth amrywiol a'i defnyddio i arddangos y pwnc.
Dysgais fod y dysgu annibynnol hwn yn agwedd hynod bwysig ar ddatblygiad plentyn ac mae (Williams, 2003, tud.12) yn cytuno â mi gan ddweud bod annibynniaeth “encourages them to think for themselves, make judgements and solve problems.”
Mae'r dysgu trawsgwricwlaidd hwn yn cynnwys sefydlu patrymau gwybodaeth rhwng gwahanol bynciau academaidd. Cefnoga’r damcaniaethwr Froebel yn (Hailmann, 2012, tud.74) gan mai prif nod addysg Froebel yw dysgu'r plentyn cyfan ym mhob maes datblygu. Teimlaf fod ymgysylltiad disgyblion mewn ystafelloedd dosbarth yn hanfodol ar gyfer llwyddiant.

Sylweddolais fod technoleg fodern yn chwarae rôl wrth ysgogi mwy o ymgysylltiad a hunan-barch dysgwyr yn yr ystafell ddosbarth. Fe wnes i gynnwys meysydd dysgu eraill wrth ddefnyddio technoleg yn fy ngwersi, enghraifft o hyn yw creu graff bloc ar yr ap HWB. Roedd hyn yn cynnwys maes dysgu Sgiliau Iaith, Llythrennedd a Chyfathrebu a maes dysgu Datblygiad Mathemategol yn ychwanegol i gymhwysedd digidol. (Gweler atodiad 10). Profwyd hyn y gallwch chi hefyd ddod â meysydd dysgu eraill i'ch gwers dechnoleg.
Un peth i weithio arno yma yw peidio â dibynnu ar dechnoleg bob amser a defnyddio technegau traddodiadol hefyd. Os nad yw cyfrifiaduron ac iPad ar gael yna mae'n rhaid i mi feddwl am strategaeth arall i'w defnyddio.
Mae Gwyddoniaeth a Thechnoleg yn faes dysgu a phrofiad yn Gwricwlwm i Gymru (Llywodraeth Cymru, 2020) ac mae'n faes newydd i ddiwallu anghenion diwylliant ac economi sy'n newid yn yr unfed ganrif ar hugain, yn ôl yr athro Tom Crick (Addysg Cymru, 2019). Mae gweithio gyda dyfeisiau sy'n cael eu defnyddio gartref wedi arwain at ymdeimlad o bŵer a chyflawniad i ddisgyblion yn yr ystafell ddosbarth. Mae'r disgyblion wedi arfer defnyddio dyfeisiau gartref ac yn teimlo'n gyffyrddus yn eu defnyddio yn yr ysgol wrth ddysgu ar yr un pryd. Mae hyn yn cael ei ystyried yn agwedd sy'n gwella yn ôl (Wightwick, 2017) wrth i gynllun £4m i godi safonau gwyddoniaeth a thechnoleg yn ysgolion Cymru gael ei lansio. Rhaid i ni gyfaddef bod technoleg yn ehangu ac yn y dyfodol bydd hyd yn oed mwy o ffyrdd i'w defnyddio yn yr ystafell ddosbarth i wella'r ffordd y mae disgyblion yn profi eu dysgu. O ystyried bod gan y cwricwlwm newydd faes dysgu cyfan ar dechnoleg, bydd hyn o fudd mawr i ddyfodol dysgu ac yn fantais i athrawon y dyfodol ei ddefnyddio.


Yr egwyddor olaf y byddaf yn canolbwyntio arni yw:

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.

Teimlaf fod disgyblion yn dysgu'n fwy effeithiol pan fyddant yn gyfarwydd â'r cynnwys y maent ar fin ei ddysgu. Mynega (National Research Council, 2000) “people construct new knowledge and understanding based on what they already know and believe.” Pan fydd athrawon yn cysylltu'r hyn y mae disgyblion eisoes yn ei wybod â'r cysyniadau newydd sydd i'w cyflwyno, maent yn ysgogi diddordeb, cymhelliant a chwilfrydedd, ac yn rhoi ymdeimlad o bwrpas i ddysgwyr. Damcaniaethwr sy'n cytuno â'r datganiad hwn hefyd yw Bruner yn (Bruner, 1996, tud. 23), dywed fod "knowledge works its ways into habits" ac felly mae dysgu yn broses weithredol lle mae dysgwyr yn llunio syniadau neu gysyniadau newydd yn seiliedig ar eu gwybodaeth gyfredol.

Er mwyn adeiladu gwybodaeth gefndir dysgwyr, mae'n bwysig bod athrawon yn gweithredu gwybodaeth flaenorol fel cam cyntaf. Gellir cyrchu gwybodaeth flaenorol trwy amryw o ffyrdd a’r un fwyaf hanfodol yw llais y disgybl. 
Mae'r sylfaen ar gyfer llais disgybl i'w gweld yn Erthygl 12 o Gonfensiwn y Cenhedloedd Unedig ar Hawliau'r Plentyn (gweler atodiad 11) sy'n nodi hawl plant i fynegi barn ac i gael eu hystyried mewn penderfyniadau sy'n eu cynnwys ac yn effeithio arnynt. “Every child has the right to express their views, feelings and wishes in all matters affecting them.”
Ar fy mhrofiad addysgu, sylweddolais pa mor bwysig yw gwrando ar lais disgyblion. Mae’n cyfeirio at farn, credoau a safbwyntiau disgybl er mwyn i’r athro cyfarwyddo dulliau a thechnegau sy'n seiliedig ar ddewisiadau, diddordebau, nodau ac uchelgeisiau disgyblion. Yn ystod wythnos gyntaf fy mhrofiad, casglais wybodaeth ar thema'r Cyfnod Sylfaen 'Calon Lân' i weld yr hyn yr oedd y disgyblion eisiau dysgu amdano gan nad oeddwn yn adnabod yr unigolion na'u galluoedd. 

Fe wnes i hyn trwy gyflwyno'r pwnc mewn sgwrs anffurfiol a gofyn i'r plant beth oedd eu mewnwelediad o’r thema 'Calon Lân'. (Gweler atodiad 12). Roedd yr ymateb a gefais yn wych, nodais syniadau na fyddwn erioed wedi meddwl amdanynt. Caniataodd hyn i mi “distribute his/her intentions appropriately and equitably” fel y dywedwyd yn (Hargreaves, 2017, tud. 10) trwy ddefnyddio'r wybodaeth hon a'i chymhwyso i'm gwersi a ddilynir. 
Er enghraifft, ar y map meddwl yn y llun dywedodd un plentyn "y ddraig goch", y wybodaeth flaenorol oedd ei fod wedi gweld y ddraig mewn gêm rygbi. Er mwyn ymestyn y wybodaeth hon, cynlluniais wersi yn cynnwys hanes Cymru, y wisg Gymraeg a symbolau eraill (cennin Pedr a chennin). Nawr, mae'r plant nid yn unig yn gwybod am ddraig ar y faner, maen nhw'n ymwybodol pa wlad sy'n perthyn i'r faner, lliwiau'r faner, rhywfaint o hanes y wlad, gwisg Cymru a symbolau cenedlaethol eraill y wlad. Gan gysylltu yn ôl i’r egwyddor, profwyd hyn bod adborth y plant pan wnaethom drafod y pwnc wedi cael ei herio a'i ddatblygu yn ystod y gwersi a gynlluniais ar ôl cael y wybodaeth. Y tro nesaf, byddaf yn rhoi mwy o wybodaeth am y pwnc i gael mwy o syniadau ar ba weithgareddau mae'r plant eisiau eu gwneud megis defnyddio lego, paentio a chreu.
Pwysleisir pwysigrwydd llais y disgybl yn (Ambrose et al. 2010, tud. 4) gan ei fod yn “provides a strong foundation for building new knowledge.” Yn ychwanegol i hyn, cytuna’r damcaniaethwr Piaget yn (Montangero a Maurice-Naville, 2013, tud. 7) gan nodi bod gwybodaeth yn cael ei chyfansoddi gan gysylltiadau. Hynny yw, mae adeiladu ar y berthynas rhwng gwybodaeth flaenorol neu gefndir a dysgu yn y dyfodol yn ennyn diddordeb plant â'r hyn y maent eisoes yn ei wybod sy'n ei gwneud hi'n haws ei ddeall.

Y Sefyllfa Bresennol
Disgwylir i'r Cwricwlwm newydd ar gyfer Cymru gael ei gyflwyno o fis Medi 2022, ac ysgolion cynradd fydd y cyntaf i newid i'r cwricwlwm newydd. Mae'r Fframwaith yn rhoi cyfle i bob ysgol yng Nghymru ddylunio eu cwricwlwm eu hunain o fewn dull cenedlaethol sy'n sicrhau lefel o gysondeb. Mae'n annog ysgolion i adeiladu eu gweledigaeth eu hunain ar gyfer eu dysgwyr yng nghyd-destun y pedwar diben. O gymharu hyn â'r sefyllfa bresennol, mae'n llawer mwy hyblyg lle bydd gan athrawon fwy o ryddid dros sut a beth maen nhw'n ei ddysgu. Yna, gallant aildrefnu ac addasu gwaith i weddu i anghenion pob disgybl.

Diweddglo
Trwy gael addysgeg wedi'i chynllunio'n dda, gall wella ansawdd fy addysgu a'r ffordd y mae disgyblion yn dysgu, gan eu helpu i gael gafael dyfnach ar ddeunydd sylfaenol. Trwy ddefnyddio'r egwyddorion addysgeg hyn, byddaf yn datblygu fy ymarfer trwy ystyried adborth gan yr ysgol, athrawon, cyfoedion a disgyblion i fyfyrio ar fy ngalluoedd a'u gwella. Byddaf hefyd yn canolbwyntio ar brofiadau disgyblion ac yn parhau i adeiladu ar berthnasoedd cadarnhaol yn yr ystafell ddosbarth. Yn olaf, byddaf yn ceisio fy ngorau i ddefnyddio amrywiaeth o adnoddau, profiadau a defnyddio cymaint o feysydd dysgu â phosibl wrth gynllunio gwersi yn y dyfodol.

1.  	Canllaw i rieni a gofalwyr, ar gael yn: 
https://llyw.cymru/y-cyfnod-sylfaen-canllaw-i-rieni-gofalwyr 

2. Pwerbwynt Darlith Arweiniol, ar gael yn: 
https://moodle.uwtsd.ac.uk/course/view.php?id=7361

3. 
Rhan o fy nghynllun gwers.

Rhan o fy nghynllun gwers.

Fy ysgol leoliad.

Fy ysgol leoliad.

Fy ysgol leoliad.

Fy ysgol leoliad.

Fy ysgol leoliad.

10. Rhaglen j2e ar HWB, ar gael yn: https://www.j2e.com/jit5#chart

Fy ysgol leoliad.

ARTICLE 12 (respect for the views

of the child)

Every child has the right to express their
views, feelings and wishes in all matters
affecting them, and to have their views
considered and taken seriously. This right
applies at all times, for example during
immigration proceedings, housing decisions
or the chid's day-to-day home life.

Gallu Uwch: Trefru/r golygfeydd yn unigol
o' dechrau i dwedd ac ysgrfennu i
pob golygla.

Gallu Canolig: Trefnu ambel oiygfa yn
unigol gan gynwys y cyntat 't olaf ac.
ysgrfennu ity gohvfeyes.

